Hvordan passer jeg bedst på mine dækkeservietter?
Dækkeservietter - genbrugslæder Vores dækkeservietter i genbrugslæder er fremstillet af 95% recycled kernelæder, hvilket giver en flot smuds- og vandafvisende overflade. Det er dog stadig vigtigt at pleje og behandle dækkeservietterne korrekt for at undgå pletter, ringe, misfarvning og andre permanente skader. Sørg altid for at fjerne spildte madvarer og væsker omgående, da de ellers kan forårsage pletter. Dækkeservietterne bør desuden altid gøres rene efter brug, hvilket nemt og hurtigt klares med en fugtig klud og lidt mild opvaskesæbe. Du må aldrig komme dækkeservietterne i opvaskemaskinen. Undgå også kontakt med varme elementer som gryder og stegepander, foldning samt eksponering til direkte sollys i længere tid. Indimellem kan dækkeservietterne med fordel rulles den "modsatte" vej for at sikre, at de bevarer en helt flad og plan facon. Dækkeservietter - Silikone Dækkeservietterne i silikone har en overflade af PP-plast, hvilket gør dem meget smuds- og vandafvisende og dermed utrolig nemme at passe på. Der er dog nogle enkelte forholdsregler, som er vigtige at kende for at holde dem pæne og brugbare mange år frem. Den daglige rengøring og pleje klares nemt med en fugtig klud og eventuelt lidt mild opvaskesæbe. Du må aldrig komme dækkeservietterne i opvaskemaskinen. Undgå også kontakt med varme elementer som gryder og stegepander, foldning samt eksponering til direkte sollys i længere tid. Desuden skal dækkeservietterne altid placeres på en plan og tør overflade og bør altid opbevares liggende fladt for at bevare et flot og plant look.